Den Vest-Sjællandske Avis, 1829-03-24
Oversigt over Dagens udenlandske Nyeheder. Der berettes fra Constantinopel under 11te Marts: at der udrustes til det næste Feldtog af alle Kræfter, at de lettroende Tyrker indbilde sig at deres Armeer kunne bringes i Europa og Asien til 500,000 Mand. Sultanen har foretaget sig en Tour paa et Dampskib til Dardanellerne, incognito og uden videre Følge, en Begivenhed som er uhørt i den Ottomanniske Historie og hvorved Sultanen synes at ville værne Folket til at finde sig i at han sætter alle Formaliteter til Side og at han begiver sig bort fra Hovedstaden til Provinserne efter Behag. Man venter i Constantinopel en Caravane fra Smyrna med Levnetsmidler. Efterretningerne fra Leieren i Schumla tale bestandig om Overfald af de Tyrkiske Tropper; efterat Kolodschi var erobret saa skal Halil Pascha have overfaldet en Landsbye i Nærheden af Bafardschik. Nogle Russiske Skibe, som vare beladte med Munderinger og Armeefornødenheder, ere formedelst Modvind blevne nødte til at løbe ind i Havnen ved Burgas. – Den nye Storvezier Redschid Pascha siges at være en Mand af Fortienester; han skal være en Ven af Jussuf Pascha som overgav Varna, og skal have overbeviist Sultanen om at Jussuf Pascha har ganske opfyldt sine Pligter og ikke gjort sig skyldig i noget Forræderie; Jussuf skal nu skrive Breve til Constantinopel og faae Svar derfra, og han kunde gjerne vende tilbage dertil uden at risikere noget. – Den forrige Storveziir Jzzed Mehmed Pascha beskyldes derimod paa den ene Side for Uvirksomhed i Operationerne, og paa den anden Side for at have gjort Soldaterne modløse ved unyttig og overdreven Strenghed, hvorved han ved nær havde bevirket Armeens Opløsning. Vezirerne i Bosnien, Servien og Albanien have faaet Ordre til at afsende de fleste af deres Tropper til Livadien og kun en ringe Deel af deres Contingenter til Donan. – J de sidste 10 Dage ere mangfoldige Mennesker i Constantinopel udtagne til Krigstienesten for at forstærke Armeen ved Donau, som skal have lidt et betydeligt Tab uagtet sin Uvirksomhed; dette har foraarsaget en stor Bevægelse. – Reis-Effendi har været syg og har kun først for faa Dage siden kunnet modtage Hr. van Zuilen og Hr. Jaubert; hvorved han tilkiendegav dem sin Kummer over at de Franske Tropper forblive paa Morea og spurgte hvad Frankerige havde vel dermed isinde. Svaret bestod i at de henholdt dem til Magternes Erklæring. Reis Effendi skal derpaa have yttret det Ønske, at Underhandlingerne kunde igien aabnes med de Franske og Engelske Ambassadeure; og hvorved han sagde at dersom det var Magternes Alvor at begynde Underhandlingerne paany, saa kunde de sende deres Ambassadeure til en Øe i Søen Marmora, hvorhen han da selv vilde indfinde sig for med Guds Hielp at bielægge alle Misforstaaelser; kun maatte hverken en Russisk eller Græsk Ambassadeur indfinde sig derved. – Det hedder fra Grækenland: at Oberste Fabrier har faaet Ordre til at bryde op til Livadien. Paa den anden Side udbreder sig det Rygte i Frankerige, at han skal komme tilbage, da han ikke kan forliges med Greven af Capodistria. Da Hertugen af Rohan Chabot er afseilet til Morea for at overbringe General Maison Marskalstaben, saa vil man slutte sig dertil at Marskallen ikke kommer tilbage og da en Commando af 6000 er forlidet for en saa høiMilitairperson, saa troer man at den Franske Armee i Grækenland vil blive forstærket. Det hedder forresten fra Grækenland at Engelske Krigsskibe skulle have meldet Vicekongen af Ægypten at Blokaden for Candin var ophævet; at denne har strax afsendt Tropper dertil, ladet Tropperne giøre Landgang paa Øen og borttage endeel Græske Skibe, hvorimod den Græske Regiering skal have giort Forestillinger.